
เริ่มประชุมเวลา     13.30  น.
เรื่องก่อนระเบียบวาระการประชุม
	นางวรรณา  คงแคล้วภัยเลขานุการสภา อบต.กะหรอ
	เรียนท่านประธานสภาองค์การบริหารส่วนตำบลกะหรอ ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ  และผู้เข้าร่วมประชุมทุกท่าน  สำหรับวันนี้เป็นการประชุมสภาองค์การบริหารส่วนตำบลกะหรอ สมัยสามัญ   สมัยที่ 4  ประจำปี พ.ศ.2567  ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน 9 ท่าน  ถือว่าครบองค์ประชุม  ขอเรียนเชิญท่านประธานสภาองค์การบริหารส่วนตำบล
กะหรอ  ได้จุดธูป -  เทียน  บูชาพระรัตนตรัยต่อไป    เชิญค่ะ


	นายเสรี  บุญยเกียรติ
ประธานสภา อบต.กะหรอ

	(จุดธูป  - เทียน  บูชาพระรัตนตรัย)


	นางวรรณา  คงแคล้วภัยเลขานุการสภาอบต.กะหรอ
	เรียน ท่านประธานสภาองค์การบริหารส่วนตำบลกะหรอ  ก่อนการประชุมสภา
องค์การบริหารส่วนตำบลกะหรอ  ดิฉันขออ่านประกาศสภาองค์การบริหาร
ส่วนตำบลกะหรอ เรื่อง  เรียกประชุมสภาองค์การบริหารส่วนตำบลกะหรอ สมัยสามัญ สมัยมี่ 4 ประจำปี พ.ศ.2567 ตามที่สภาองค์การบริหารส่วนตำบล
กะหรอได้กำหนดสมัยประชุมสามัญ  สมัยที่ 4 ประจำปี  พ.ศ.2567   เริ่มตั้งแต่วันที่  12 ธันวาคม 2567  เป็นต้นไป  มีกำหนด  15  วัน  ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบลกะหรอ สมัยแรก  เมื่อวันที่  20 กุมภาพันธ์   2567  นั้น
ฉะนั้น  อาศัยอำนาจตามความในมาตรา  55  แห่งพระราชบัญญัติสภาตำบลและองค์การบริหารส่วนตำบล  พ.ศ.2537  (แก้ไขเพิ่มเติมถึงฉบับที่  7  พ.ศ.2562)  ประกอบกับ  ข้อ  36  แห่งระเบียบกระทรวงมหาดไทยว่าด้วยการประชุมสภาท้องถิ่น  พ.ศ.2547  จึงประกาศเรียกประชุมสภาองค์การบริหารส่วนตำบลกะหรอ  สมัยสามัญ  สมัยที่ 4 ประจำปี  พ.ศ.2567   เริ่มตั้งแต่วันที่  12  ธันวาคม  2567   เป็นต้นไป  มีกำหนด  15  วัน  
จึงประกาศให้ทราบโดยทั่วกัน ประกาศ  ณ  วันที่  6  ธันวาคม  2567
ลงชื่อ นายเสรี บุญยเกียรติ ประธานสภาองค์การบริหารส่วนตำบลกะหรอ
โอกาสนี้  ขอเรียนเชิญท่านประธานสภาองค์การบริหารตำบลกะหรอ
ได้ดำเนินการประชุมตามระเบียบวาระต่อไป  เชิญค่ะ    


	นายเสรี  บุญยเกียรติ
ประธานสภาอบต.กะหรอ
นายเสรี  บุญยเกียรติ
ประธานสภาอบต.กะหรอ
	สวัสดีครับ ท่านคณะผู้บริหาร  สมาชิกผู้ทรงเกียรติ ท่านนายก และผู้เข้าร่วม
ประชุมทุกท่าน ครับ ตามที่ท่านเลขานุการสภาได้นำเรียน  แจ้งให้ทุกท่านได้
รับทราบนะครับ   สำหรับวันนี้เป็นการประชุมสมัยสามัญ  สมัยที่ 4 ประจำปี 
2567  ตามที่สภาได้กำหนดไว้นะครับ  ซึ่งมีระเบียบวาระการประชุม ดังนี้
ระเบียบวาระที่  1  เรื่องที่ประธานแจ้งให้ที่ประชุมทราบ
ระเบียบวาระที่  2  เรื่องรับรองรายงานการประชุม สภาองค์การบริหารส่วน
                        ตำบลกะหรอ สมัยสามัญ สมัยที่ 3 ประจำปี พ.ศ.2567 
                        ครั้งที่ 2  เมื่อวันที่  22  สิงหาคม  2567
ระเบียบวาระที่ 3   เรื่องที่เสนอให้ที่ประชุมทราบ
                        3.1 เรื่องเร่งด่วนเรื่องอุทกภัยน้ำท่วม
                        3.2 รายงานผลการปฏิบัติงานประจำปี 2567
                        3.3 รายงานผลการติดตามและประเมินผลแผนพัฒนา

                              ประจำปีงบประมาณ พ.ศ. 2567
ระเบียบวาระที่ 4   เรื่องที่เสนอให้ที่ประชุมพิจารณา

                        ไม่มี
ระเบียบวาระที่  5  เรื่องอื่นๆ
                        5.1 สถานการณ์การจัดเก็บค่าน้ำประปาขององค์การบริหารส่วนตำบลกะหรอ


	ระเบียบวาระที่ 1
	เรื่องประธานแจ้งที่ประชุมทราบ
-ไม่มี-


	ระเบียบวาระที่ 2

	เรื่องรับรองรายงานการประชุมสภาองค์การบริหารส่วนตำบลกะหรอ สมัยสามัญ  สมัยที่ 3 ประจำปี พ.ศ. 2567 (ครั้งที่ 2) เมื่อวันที่  22 สิงหาคม 2567 


	นายเสรี  บุญยเกียรติ
ประธานสภาอบต กะหรอ
	เรื่องรับรองรายงานการประชุมสภาองค์การบริหารส่วนตำบลกะหรอ สมัยสามัญ สมัยที่ 3  ประจำปี พ.ศ. 2567 (ครั้งที่ 2 ) เมื่อวันที่ 22 สิงหาคม 2567  ที่ผ่านมานะครับ ซึ่งเอกสารอยู่ในมือสมาชิกทุกท่านแล้วนะครับ ท่านสมาชิกมีอะไรจะแก้ไขเพิ่มเติม ขอเชิญได้นะครับ พิจารณาขอใช้เวลา สัก 5 นาที ท่านสมาชิกจะแก้ไขเปลี่ยนแปลงเพิ่มเติมรายงานการประชุมบ้างไหมครับ หากไม่มีนะครับ ถือว่าที่ประชุมรับรองรายงานการประชุมครั้งที่ผ่านมา ผมจะเข้าสู่วาระที่ 3 นะครับ 


	มติที่ประชุม
	รับรองรายงานการประชุมสภา อบต.กะหรอ  สมัยสามัญ สมัยที่ 3 ประจำปี 
พ.ศ. 2567 (ครั้งที่ 2) เมื่อวันที่  22 สิงหาคม 2567


	ระเบียบวาระที่ 3
	เรื่องที่เสนอให้ที่ประชุมทราบ
3.1 เรื่องเร่งด่วน เรื่องอุทกภัยน้ำท่วม
   

	นายเสรี  บุญยเกียรติ
ประธานสภาอบต กะหรอ
	เรื่องเร่งด่วนเรื่องอุทกภัย ภัยน้ำท่วม มีเหตุการณ์ตั้งแต่วันที่ 15 16 17 ที่ผ่านมาได้เกิดน้ำป่าไหลหลาก  น้ำท่วมมาถึงตำบลของเรา ซึ่งเสียหายเป็นวงกว้างนะครับ  ในส่วนนี้เหตุการณ์ตั้งแต่ 15-17 ที่ผ่านมา วันนี้เจ้าหน้าที่ป้องกันและบรรเทาสาธารณภัยลาป่วยนะครับ อยากให้เล่าเหตุการณ์ที่ผ่านมาให้เพื่อนสมาชิกฟังหน่อย ผมอยากให้ท่านนายกได้ลำดับเหตุการณ์ตั้งแต่วันที่ 15-17  และทางฝ่ายบริหารจะมีแนวทางจะช่วยเหลือเยียวยาในเขตพื้นที่ตำบลของเราอย่างไรบ้าง โอกาสนี้ขอเชิญทางท่านผู้บริหารได้ทำความเข้าใจให้กับเพื่อนๆ สมาชิก เชิญครับ


	นายสุมล  ชัยณรงค์

นายก อบต.กะหรอ

	กราบเรียนท่านประธานสภาที่เคารพ และเพื่อนๆสมาชิกผู้ทรงเกียรติทุกท่านนะครับ กระผมนายสุมล ชัยณรงค์ นายกองค์การบริหารส่วนตำบลกะหรอ  เรื่องรายงานงานของฝ่ายป้องกันและบรรเทาสาธารณภัยขององค์การบริหารส่วนตำบลกะหรอ ได้เกิดน้ำป่าไหลหลากของตำบลกะหรอ ตั้งแต่วันที่ 15-17 ทางองค์การบริหารส่วนตำบลกะหรอ ได้ตั้งศูนย์เพื่อช่วยเหลือชาวบ้านตำบลกะหรอ ทั้ง 9 หมู่บ้านนะครับ ทุกๆครัวเรือนรอคำสั่งจังหวัดนครศรีธรรมราชเพื่อเยียวยาประชาชนในเขตพื้นที่ในตำบลกะหรอว่าจะเป็นรูปแบบไหน ผมมอบหมายให้ท่านปลัดเข้าประชุมอำเภอยังไม่ได้รับรายงานจากท่านปลัด เพื่อจะเยียวยาในเขตพื้นที่ตำบลกะหรออยู่ในรูปแบบไหน ผมจะแจ้งในไลน์สมาชิกสภาอีกครั้งว่าจะมีแนวทางเป็นไปทางรูปแบบใดรอคำตอบจากท่านปลัด ว่าจะมีแนวทางเป็นไปทางรูปแบบใด ขอบคุณท่านประธานสภามากครับ


	นายเสรี  บุญยเกียรติ
ประธานสภาอบต กะหรอ
	ขอบคุณท่านนายกมากครับ ยังรอท่านปลัดประชุมอยู่กับทางอำเภอ ถ้าคืบหน้าแล้วจะประสานทางสมาชิกเพื่อจะได้รับรู้รับทราบถึงความคืบหน้าในแนวทางการช่วยเหลือ ท่านสมาชิกทั้ง 9 หมู่บ้าน ท่านใดจะพูดคุยเกี่ยวกับน้ำท่วม หรือชาวบ้านเดือดร้อน เพื่อให้ทางฝ่ายบริหารรับทราบบ้างครับ ขอเชิญท่านสมาชิกได้นะครับ เชิญครับ


	นายสมนึก หยูทองคำ
สมาชิกอบต.กะหรอ หมู่ที่ 3
	กราบเรียนท่านประธานสภาที่เคารพท่านฝ่ายบริหารและเพื่อนสมาชิกทุกท่าน น้ำท่วมหมู่ที่ 3 เสียหายมากก็ข้างถนนดำ อีกจุดช่วงในตูล – ลานวัว  ผมขอขอบคุณท่านผู้ใหญ่ที่มาเปิดน้ำให้ถ้าท่านไม่เปิดน้ำคงมากกว่านั้น ทำให้เสียหายไปเนื่องจากระบายน้ำไม่ทัน ส่วนที่คูน้ำที่เขาไม่ให้น้ำลงไปน่าจะใช้มาตรการตามกฎหมาย ให้ชาวบ้านได้รู้ว่ามันเกิดความเสียหายอย่างไร ผมว่าน่าจะใช้กฎหมายเกี่ยวกับคูน้ำ บ้างคนเอาดินไปปิดคูน้ำ บ้างคนเอาหินไปถมคูน้ำ แต่พอน้ำท่วมมันหนักผมว่าน่าจะแก้ด้วยกฎหมายไม่ทราบว่าท่านสมาชิกจะเห็นด้วยกับผมหรือไม่ครับ

	
	

	นายเสรี  บุญยเกียรติ
ประธานสภาอบต กะหรอ

	ขอบคุณท่านสมาชิก ท่านสมนึก หยูทองคำ ได้พูดในหมู่ที่ 3 สถานการณ์ในหมู่บ้านของท่าน โอกาสนี้ขอเชิญทางฝ่ายบริหารมาทำความเข้าใจในความเสียหายของหมู่ที่ 3 เชิญครับ


	นายสุมล  ชัยณรงค์

นายก อบต.กะหรอ

	เรียนท่านประธานสภา ท่านสมาชิกผู้ทรงเกียรติครับ กระผมนายสุมล ชัยณรงค์ นายกองค์การบริหารส่วนตำบลกะหรอ  ในเรื่องปัญหาของท่านสมาชิกหมู่ที่ 3  เรื่องสร้างท่อรอยต่อกับถนนลาดยาง ไปตลาดจันทร์ – บ้านขุนทะเล บริเวณบ้านนายปราโมทย์ สีนวล น้ำท่วมขังเป็นเวลาหลายวัน มีชาวบ้านที่ทำคันดินจริงๆ แล้วในข้อกฎหมายแนวทางปฏิบัติทำคันดินกั้นน้ำเป็นหน้าที่ส่วนบุคคลครับท่าน ประธานครับ เขาทำในที่ของเขาและเป็นที่ส่วนบุคคลเขาไม่ได้ล้ำเขตถนนสาธารณะ ในเรื่องของคูน้ำมันมีคูระบายน้ำอยู่แล้ว ในเรื่องกันเขตเพื่อทำคูระบายน้ำ ถ้าชาวบ้านเขาไม่ยอมก็เป็นเหตุอีก ถ้าจะสร้างท่อเหลี่ยมต้องใช้เนื้อที่เป็นร้อยเมตร ทางข้างล่างคงจะไม่ยอมเกิดการฟ้องร้องขึ้นมาอีกนะครับ แม้ว่าปัญหาจะเกิดกับชาวบ้านเป็นส่วนกว้างก็จริงนะครับ แต่ในเรื่องกฎหมายคำนึงถึงเรื่องธรรมชาติ ในเรื่องท่อลอดเหลี่ยมรองรับคูระบายน้ำเราสร้างท่อบกเป็นร้อยเมตร ปัญหาก็เกิดกระทบกับชาวบ้านเขาไม่ยอมอีก นั้นคือกฎหมาย  วันนั้นผมให้ท่านปลัดอำเภอที่ดูแลพื้นที่ตำบลกะหรอ เพื่อหาแนวทางแก้ไขไกล่เกลี่ยกับเจ้าของที่ดินที่กันน้ำในเขตสวนยางของเขาและเขาก็รับปาก แก้แนวทางไกล่เกลี่ยก่อนดีกว่า ที่จริงแล้วถ้าเราไม่กลัวถูกฟ้องร้อง เครื่องจักรกลของเราก็พร้อมจะไปเปิดทางระบายน้ำแล้วถ้าไม่กลัวเรื่องกฎหมาย ขอขอบคุณครับท่านประธาน


	นายเสรี  บุญยเกียรติ
ประธานสภาอบต กะหรอ

	ขอบคุณท่านนายกครับ ท่านสมนึกมีอะไรจะพูดเชิญครับ


	นายสมนึก หยูทองคำ
สมาชิกอบต.กะหรอ หมู่ที่ 3
	เรียนท่านประธานสภาที่เคารพ และท่านฝ่ายบริหารและเพื่อนสมาชิกทุกท่าน กระผม นายสมนึก หยูทองคำ มันไม่ใช่เรื่องการแย้งอะไรนะครับ คุยให้เข้าใจว่า 4 เมตร ทำเป็น 2 ท่อ ก็ได้ ถ้าเป็นท่อมันจะไหลช้า  ถ้าเป็นเหลี่ยมมันเร็วกว่า เพราะมันเป็นพื้นที่สูง ถ้าเป็นเหลี่ยมมันจะไหลเร็วกว่าครับ ขอบคุณครับ


	นายเสรี  บุญยเกียรติ
ประธานสภาอบต กะหรอ

	เชิญท่านรองสมพงค์ ครับ


	นายสมพงค์ สามารถ
รองนายก อบต.กะหรอ
	เรียนท่านประธานสภาที่เคารพ และท่านสมาชิก และท่านนายก ขอเพิ่มเติมกรณีสมาชิกหมู่ที่ 3 ตามที่ผมและท่านนายกได้รับมอบหมายให้ลงพื้นที่ และท่านเลขา ท่านปลัดอำเภอที่ดูแลพื้นที่ตำบลกะหรอ นะครับ พื้นที่ด้านบนชาวบ้านเขาให้อยู่แล้วแต่ด้านล่างผมได้เข้าไปคุยกับท่านเลขามันติดอยู่ที่ด้านล่าง ติดกับคูน้ำสาธารณประโยชน์อยู่ 2 เมตร  และท่อที่เราได้ดำเนินการฝังอยู่ในช่วงของทางหลวงชนบทตรงนั้นนะครับ ถ้าจะใช่ท่ออีกลูกได้แต่มันติดกับสวนทุเรียน วันนั้นที่คุยกับท่านปลัดซึ่งดูแลตำบลกะหรอ ถ้าจะใส่อีกท่อน่าจะมีปัญหากับสวนทุเรียน ผมว่าน่าจะยาก และอีกอย่างเป็นส่วนบุคคลเราก็ไม่สามารถไปก้าวก่ายเขาได้ ก็เรียนเพิ่มเติมแค่นี้นะครับ


	นายเสรี  บุญยเกียรติ
ประธานสภาอบต กะหรอ

	ครับขอบคุณท่านรองนายกสมพงค์ นะครับ เหตุการณ์แบบนี้เคยเกิดขึ้นกับหมู่ที่ 1 นะครับ อำเภอลงพื้นที่ 2 ถึง 3 รอบ จังหวัดมา 1 ถ้าเกิดไปเข้าส่วนบุคคลเขาไม่ยอมยากครับ ไม่ได้เลย ด้านล่างไม่ยอมอยู่แล้ว ด้านบนเขาต้องการระบายน้ำอยู่แล้ว ก็ต้องหาแนวทางนะครับ เชิญท่านอื่นครับ 


	นางสมศรี แซ่ลิ่ม
สมาชิกอบต.กะหรอ หมู่ที่ 6
	เรียนท่านประธานสภา ท่านบริหารและท่านสมาชิกทุกท่าน ดิฉัน นางสมศรี แซ่ลิ่ม สมาชิกหมู่ที่ 6 ติดใจอยู่นิดเรื่องน้ำท่วม ตอนนี้ของหมู่ที่ 6น้ำแห้งเป็นปกติแล้ว ขอบคุณท่านนายก และท่านผู้ใหญ่บ้านหมู่ที่ 6 ด้วยนะคะ อยากรู้เรื่องเรือ แต่ท่านนายกบอกว่าเรือไม่มีแล้ว ดิฉันจะได้ตอบชาวบ้านเขาถูก ตอนนั้นดิฉันคิดว่าเรือยังอยู่ เพราะชาวบ้านบอกว่าของเราลำใหญ่ แต่พอไปช่วยชาวบ้านเป็นเรือลำเล็ก ดิฉันเข้าใจแล้วคะท่านประธานและขอบคุณท่านนายกด้วยคะขอบคุณคะ


	นายเสรี  บุญยเกียรติ
ประธานสภาอบต กะหรอ

	ขอบคุณท่านสมาชิกของหมู่ที่ 6 สมศรี แซ่ลิ่ม ครับ ท่านนายกจะคุยเรื่องเรือหน่อยไม่ครับ เชิญครับ

	นายสุมล  ชัยณรงค์

นายก อบต.กะหรอ

	เรียนท่านประธานสภา ท่านสมาชิกผู้ทรงเกียรติครับ กระผมนายสุมล ชัยณรงค์ นายกองค์การบริหารส่วนตำบลกะหรอ ขอชี้แจงเรื่องเรือท้องแบนกับท่านสมาชิก หมู่ที่ 6 นะครับ เนื่องจากองค์การบริหารส่วนตำบลท่าศาลาขอยืมไปนะครับ ในเรื่องแก้ไขในตำบลกะหรอ ในการอพยพชาวบ้านที่น้ำล้อมรอบใช้เรือใหญ่ไม่ได้ ต้องใช้เรือลำเล็กเพราะเป็นสวนยางพารา ผมไปประเมินน้ำตอนเช้า 6 โมงน้ำมันแรงมาก ผมเลยหาวิธีแก้ไขให้กับประชาชน ถ้าสถานการณ์เป็นแบบนี้ เพื่อความปลอดภัย สมาชิก อพปร. ฝ่ายกู้ภัยเข้ามาช่วยในพื้นที่เพื่อจะได้ ไปอพยพชาวบ้านในเขตพื้นที่ หมู่ที่ 7 นะครับ ต้องรอให้น้ำลดก่อนนะครับ แล้วใช้เรือขนาดเล็กพายไปได้ ถ้าเรือขนาดใหญ่นั้นใช้ไม่ได้จริงๆ แล้วเราขอยืมสปีดโบ๊ท
ของท่าศาลา มาช่วยลำเลียงชาวบ้าน หมู่ที่ 7 หมู่ที่ 8 นะครับ ขอบคุณท่านประธาน


	นายเสรี  บุญยเกียรติ
ประธานสภาอบต กะหรอ

	ขอบคุณท่านนายกครับ ยืมครับสลับกันใช้นะครับ ท่านนายกอยู่หน้างาน สปีดโบ๊ทมันเข้าง่ายนะครับ ท่านอื่นมีอีกไม่ เชิญครับ


	นายเอนก จันทรชิต
สมาชิก อบต.กะหรอ หมู่ที่ 

	เรียนท่านประธานที่เคารพครับ กระผมสมาชิกหมู่ที่ 4 เอนก จันทรชิต ผมขอฝากนิดครับ น้ำท่วมระยะยาวในการก่อสร้าง แท่งแบริเออร์ระยะยาวทำให้น้ำท่วม ผมขอฝากฝ่ายบริหารด้วยนะครับให้ไปปรึกษาฝ่ายทางหลวงด้วยครับ ขอบคุณท่านประธานครับ


	นายเสรี  บุญยเกียรติ
ประธานสภาอบต กะหรอ

	ขอบคุณท่านสมาชิกครับหมู่ที่ 4 ครับ สำหรับการเกิดน้ำท่วมในวันจันทร์ที่ 16  ที่ผ่านมา พบว่าน้ำแรงจริง เชิญฝ่ายบริหารอธิบายเกี่ยวกับแท่งแบริเออร์ เป็นแท่งสำเร็จแนวยาว ถ้าเกิดปัญหาอย่างนี้จะทำอย่างไร เชิญครับ


	นายสุมล  ชัยณรงค์

นายก อบต.กะหรอ

	เรียนท่านประธานสภา ท่านสมาชิกผู้ทรงเกียรติครับ กระผมนายสุมล ชัยณรงค์ นายกองค์การบริหารส่วนตำบลกะหรอ เรื่องสมาชิกหมู่ที่ 4 ท่านเอนก จันทรชิต เรื่องแท่งแบริเออร์ตลอดแนวทาง 4 เลน ท่าศาลา – นบพิตำ ก่อสร้างถนน 4 เลน เพื่อการแก้ไขให้ได้ต้องเจาะรูทั้งซ้ายและขวา ผมขอรับเรื่องนี้ เดี่ยวผมไปปรึกษากับสำนักงานเขตตำบลไทยบุรีพร้อมๆกัน ไปหารือพร้อมๆกันครับ ขอบคุณท่านประธานครับ



	นายเสรี  บุญยเกียรติ
ประธานสภาอบต กะหรอ

	ขอบคุณท่านนายกครับ ผมอยากจะถามสมาชิกหมู่ที่ 4 ที่เกิดเหตุการณ์ คือแท่งแบริเออร์ที่เกาะกลางใช่ไม่ครับ ได้เก็บภาพไว้บ้างไม่ครับ เราเห็นภาพอนาคตแล้วครับ เข้าใจครับ  ท่านอื่นมีไม่ครับ เชิญครับ 


	นายสุจินต์ จุลรัตน์
สมาชิกอบต.กะหรอ หมู่ที่ 5
	กราบเรียนท่านประธานสภา ท่านฝ่ายบริหาร และท่านสมาชิกทุกท่าน กระผมนายสุจินต์ จุลรัตน์ สมาชิกหมู่ที่ 5 เรื่องน้ำท่วมหน้าฝายบอกว่าท่านผู้บริหารทำไมไม่เปิดประตูน้ำ นี้เป็นปัญหาหนักเขาลงในไลน์กันเยอะ ผมอยากให้ท่านนายกแก้ปัญหาตรงนี้นะครับ


	นายเสรี  บุญยเกียรติ
ประธานสภาอบต กะหรอ

	ประตูน้ำใช่ไม่ครับ น้ำล้นใช่ไม่ครับ เชิญท่านเกษมเจ้าของพื้นที่ครับ เชิญครับ 


	นายเกษม สุวรรณพะโยม
รองนายก อบต.กะหรอ
	เรียนท่านประธาน ฝ่ายบริหาร ท่านสมาชิกครับ ผมมองดูแล้วมันเป็นฝายน้ำล้น เปิดก็ไม่มีความหมายเพราะประตูมันเล็ก ถ้าเป็นเขื่อนเปิดได้ แต่นี้มันเป็นฝายน้ำล้น มันเปิดไม่ได้ ถ้าเปิดได้ก็เปิดให้แล้วครับ


	นายสมพงค์ สามารถ
รองนายก อบต.กะหรอ
	เรียนท่านประธาน ฝ่ายบริหาร เพื่อนสมาชิกทุกท่านครับ ปัญหาของท่านสุจินต์ จุลรัตน์ มันมีอยู่สองฝ่ายด้านบนและด้านล่าง ส่วนด้านล่างซึ่งเป็นสวนทุเรียนผลกระทบอย่างยิ่ง และอีกอย่างตามที่รองเกษมพูดครับ มันเป็นฝายน้ำล้นมันต้องปล่อยไปตามธรรมชาติ แต่ถ้าไปเปิดด้านล่างจะเป็นผลเสียหาย เป็นปัญหาใหญ่แน่นอน ผมเรียนท่านประธานแค่นี้ครับ


	นายเสรี  บุญยเกียรติ
ประธานสภาอบต กะหรอ

	ขอบคุณทั้งสองท่านนะครับ ท่านอื่นละครับ


	
	พัก 5 นาที 

	นายเสรี  บุญยเกียรติ
ประธานสภาอบต กะหรอ
	ครับท่านสมาชิกครับ ท่านฝ่ายบริหาร เรายังอยู่ในวาระที่ 3  อยู่นะครับ  ผ่านไป 3.1 คงได้แนวทาง ผลสรุปพอสมควรนะครับ

	
	3.3 รายงานผลการติดตามและประเมินผลแผนพัฒนา แผนพัฒนาท้องถิ่น 
(พ.ศ.2566-2570) ประจำปีงบประมาณ พ.ศ. 2567


	นายเสรี  บุญยเกียรติ
ประธานสภาอบต กะหรอ

	ซึ่งคณะกรรมการติดตามและประเมินผลแผนพัฒนา จะมีด้วยกันคือท่านอนันต์ 
ส้มแป้น  เป็นประธานถูกต้องไม่ครับ คุณโสภิตา คุณสมนึก คุณวัชรีวรรณ เป็นกรรมการ โอกาสนี้ขอเชิญท่านรายงานผลการติดตามและประเมินผลแผนพัฒนาประจำปีงบประมาณ พ.ศ. 2567 ขอเรียนเชิญตัวแทนทางท่านครับ


	นางโสภิตา สินรัตน์

สมาชิสภาอบต.กะหรอ หมู่ที่ 7

	เรียนประธานสภาฯ คณะผู้บริหาร ท่านสมาชิกผู้ทรงเกียรติ ดิฉัน นางโสภิตา สินรัตน์ สมาชิกหมู่ที่ 7 สำหรับรายงานผลการติดตาม
และประเมินผลแผนพัฒนา แผนพัฒนาท้องถิ่น (พ.ศ.2566-2570) ประจำปีงบประมาณ พ.ศ. 2567 รายละเอียดตามเอกสารซึ่งอยู่ในมือของทุกท่านแล้ว มีรายละเอียดดังนี้ 

รายงานการติดตามและประเมินผลแผนฯ ประกอบด้วย 6 ส่วน
ส่วนที่ 1 บทนำ  จะประกอบด้วย 
- ความสำคัญของการติดตามและประเมินผล
- วัตถุประสงค์ของการติดตามและประเมินผล
- ขั้นตอนการติดตามและประเมินผล
- ประโยชน์ของการติดตามและประเมินผล
- กรอบและแนวทางในการติดตามและประเมินผล
- วิธีการติดตามและประเมินผล
ส่วนที่ 2 ยุทธศาสตร์ วิสัยทัศน์ และแนวทางการพัฒนา
ส่วนที่ 3 ผลการติดตามและประเมินผลแผนพัฒนา
ส่วนที่ 4 การติดตามและประเมินผลแผนพัฒนาแบบเชิงปริมาณด้วยระบบ
อีแพลน
ส่วนที่ 5 การติดตามและประเมินผลการดำเนินงาน ประจำปีงบประมาณ 2567 
ส่วนที่ 6 สรุปผลและข้อเสนอแนะ
กระผมขอสรุปผลการติดตามและประเมินผลให้ที่ประชุมทราบดังนี้ 
โครงการที่บรรจุไว้ในแผนพัฒนาท้องถิ่น พ.ศ.2567 มีทั้งหมด  73 โครงการ  โครงการที่อนุมัติงบประมาณ  จำนวน  71 โครงการ  โครงการที่ดำเนินการได้    70  โครงการ  คิดเป็นร้อยละ  98.6  โดยมีรายละเอียดดังนี้
ยุทธศาสตร์การพัฒนาที่ 1 ด้านโครงสร้างพื้นฐาน  ดำเนินการได้จำนวน   
22   โครงการ
ยุทธศาสตร์การพัฒนาที่ 2 ด้านเศรษฐกิจดำเนินการได้ จำนวน  1    โครงการ
ยุทธศาสตร์การพัฒนาที่ 3 ด้านชุมชนและสังคม  ดำเนินการได้  จำนวน 
11    โครงการ
ยุทธศาสตร์การพัฒนาที่ 4 ด้านบริหารและการจัดการ

ดำเนินการได้จำนวน    7    โครงการ
ยุทธศาสตร์การพัฒนาที่ 5 ด้านสาธารณสุข
 ดำเนินการได้จำนวน 4 โครงการ
ยุทธศาสตร์การพัฒนาที่ 6 ด้านแหล่งน้ำ ดำเนินการได้จำนวน  12   โครงการ
ยุทธศาสตร์การพัฒนาที่ 7 ด้านการศึกษา ศาสนา วัฒนธรรมและนันทนาการ       
ดำเนินการได้จำนวน    9    โครงการ
ยุทธศาสตร์การพัฒนาที่ 8 ด้านทรัพยากรธรรมชาติและสิ่งแวดล้อม       ดำเนินการได้จำนวน    1    โครงการ
ปัญหา อุปสรรค ดังนี้
1. การจัดทำแผนพัฒนาท้องถิ่น มีโครงการ/แผนงาน เป็นจำนวนมาก เมื่อ
เปรียบเทียบกับงบประมาณ ขององค์การบริหารส่วนตำบลกะหรอ  ที่มีอยู่อย่างจำกัด สำหรับโครงการ/แผนงานที่องค์การบริหารส่วนตำบลกะหรอดำเนินการเอง
2. การกำหนดโครงการ/แผนงาน ในแผนพัฒนาในแต่ละปียังไม่คำนึงถึงความเหมาะสมและความเป็นไปได้    ได้เท่าที่ควร ทำให้แผนพัฒนามีโครงการ/แผนงานมาก แต่นำโครงการที่บรรจุในแผนพัฒนาไปปฏิบัติน้อย ส่งผลให้ร้อยละของความสำเร็จตามแผนอยู่ในเกณฑ์ที่ต่ำ
3. งบประมาณที่สนับสนุนเข้ามาล่าช้า ทำให้ต้องรอการดำเนินการโครงการ มีการเร่งการดำเนินการในหลายโครงการพร้อม ๆ กัน เมื่อมีงบประมาณเข้ามา
ข้อเสนอแนะ ดังนี้
เห็นควรบรรจุโครงการ/แผนงาน ให้สอดคล้องและใกล้เคียงกับงบประมาณที่มี ทั้งนี้โครงการ/แผนงานที่เกินศักยภาพขององค์การบริหารส่วนตำบลกะหร จะบรรจุไว้เพื่อรองรับการสนับสนุนงบประมาณจากหน่วยงานที่เกี่ยวข้อง


	นายเสรี  บุญยเกียรติ
ประธานสภาอบต กะหรอ

	ครับขอบคุณท่านโสภิตา  สินรัตน์ ได้อ่านโครงการและสรุปโครงการให้เพื่อสมาชิกทราบ ก็อยู่ในมือท่านสมาชิกแล้ว ครอบคลุมทั้ง 8 ยุทธศาสตร์แล้วนะครับ มีแผนดำเนินงาน งบมาจากไหน  ผลดำเนินงานอย่างไร ใช้จ่ายจากงบอะไร มีครบทั้ง 8 ยุทธศาสตร์ ท่านสมาชิกมีข้อสงสัยอะไรบ้าง ถ้าไม่มีกระผมจะถือว่าที่ประชุมรับทราบนะครับ
 

	มติที่ประชุม
	รับทราบและไม่มีความคิดเห็นเพิ่มเติม


	
	3.2 รายงานผลการปฏิบัติงาน ประจำปีงบประมาณ พ.ศ.2567

	นายเสรี  บุญยเกียรติประธานสภาอบต กะหรอ

	โอกาสนี้ขอเชิญท่านนายกได้รายงานผลการปฏิบัติงานประจำปีงบประมาณ พ.ศ.2566 โอกาสนี้ขอเชิญท่านนายกครับ

	นายสุมล  ชัยณรงค์
นายก อบต.กะหรอ
นายสุมล  ชัยณรงค์
นายก อบต.กะหรอ
นายสุมล  ชัยณรงค์
นายก อบต.กะหรอ
นายสุมล  ชัยณรงค์
นายก อบต.กะหรอ

	เรียนประธานสภาฯที่เคารพ ท่านสมาชิกผู้ทรงเกียรติ คณะผู้บริหาร  กระผม นายสุมล ชัยณรงค์  นายกองค์การบริหารส่วนตำบลกะหรอ รายงานผลการปฏิบัติงานประจำปีงบประมาณพ.ศ.2567 นะครับ ด้วยระเบียบกระทรวงมหาดไทยกำหนดให้รายงานผลการปฏิบัติงานให้สภาฯทราบเป็นประจำทุกปี ซึ่งโครงการที่ได้ดำเนินการมีดังนี้ 
ยุทธศาสตร์การพัฒนาด้านโครงสร้างพื้นฐาน

แผนงานอุตสาหกรรมและการโยธา
1. โครงการก่อสร้างถนน คสล.สายนาป่า-ในโคร๊ะ หมู่ที่ 1  งบประมาณที่เบิกจ่าย
459,000 บาท
2. โครงการก่อสร้างถนน คสล.สายนาโพธ์-บ้านป้ากี่ หมู่ที่ 4 งบประมาณที่เบิกจ่าย
437,000.71 บาท
3. โครงการก่อสร้างถนน คสล.สายนายนับ–นายเค็ม หมู่ที่ 5  งบประมาณที่เบิกจ่าย
 457,000.19  บาท

4. โครงการก่อสร้างถนน คสล. สายนายแอบ-นางเสย หมู่ที่ 9 งบประมาณที่เบิกจ่าย 448,000.40 บาท

5. โครงการก่อสร้างถนน คสล.สายนาลึก-สกย.บ้านอ่างทอง หมู่ที่ 7 งบประมาณที่เบิกจ่าย
447,000.39 บาท
6. โครงการก่อสร้างถนน คสล.สายลุงนาม-ไทยบุรี หมู่ที่ 2 งบประมาณที่เบิกจ่าย 348,000 บาท

7. โครงการก่อสร้างถนน คสล.สายบ้านนายสมโชค-คลองเกียบ หมู่ที่ 3  งบประมาณที่เบิกจ่าย 347,500.16 บาท
8. โครงการขยายไหล่ทางถนน สายอู่ทอง-บ้านลุงนก หมู่ที่ 6  งบประมาณที่เบิกจ่าย 488,969.15 บาท
9. โครงการซ่อมแซมถนน คสล.สายกำนันมนูญ-วัดเขาน้อย หมู่ที่ 4  งบประมาณที่เบิกจ่าย 21,087.15 บาท
10. โครงการซ่อมแซมถนน คสล.สายอนามัยลานวัว-โรงเรียนขุนทะเล หมู่ที่ 3  งบประมาณที่เบิกจ่าย 183,026.24 บาท
11. โครงการซ่อมแซมถนน คสล.สายอู่ทอง-ยายอุ้ย หมู่ที่ 6  งบประมาณที่เบิกจ่าย 49,014.85 บาท
12. โครงการก่อสร้างถนน คสล.สายในโคร๊ะ-ปลักพลา หมู่ที่ 1  งบประมาณที่เบิกจ่าย 297,704.56 บาท
13. โครงการก่อสร้างถนน คสล.สายนายขาว-นายกลับ (เนินมุด) หมู่ที่ 9  งบประมาณที่เบิกจ่าย 21,087.15 บาท
14. โครงการซ่อมแซมถนน คสล.สายอนามัยลานวัว-โรงเรียนขุนทะเล หมู่ที่ 3  งบประมาณที่เบิกจ่าย 447,500 บาท
15. โครงการก่อสร้างถนน คสล.สายสถานีอนามัยบ้านหัวทุ่ง-ศาลาประจำหมู่บ้าน หมู่ที่ 5  งบประมาณที่เบิกจ่าย 448,500.48 บาท
16.  โครงการขยายถนน คสล.สายไสรักษ์ หมู่ที่ 8  งบประมาณที่เบิกจ่าย 289,500 บาท
17. โครงการบุกเบิกถนน คสล.สายทุ่งใน-นาป่า หมู่ที่ 9  งบประมาณที่เบิกจ่าย 353,000.56 บาท
18. โครงการบุกเบิกและปรับปรุงถนนสายดอนขุนศรี – บ้านท่าหว้า หมู่ที่ 6 , 3 ตำบลกะหรอ งบประมาณที่เบิกจ่าย 493,000.21 บาท
19. โครงการซ่อมแซมถนนหินคลุกและไหล่ทางถนน คสล. ในพื้นที่ตำบล
กะหรองบประมาณที่เบิกจ่าย 456,992.46 บาท 

20. โครงการปรับปรุงถนนทางหลวงท้องถิ่น นศ.๔.45-022 สายนาโพธ์-ลานวัว หมู่ที่ 4 ปรับปรุงผิวทางถนน คสล.เป็นผิวทางแอสฟัลติก คอนกรีต งบประมาณที่เบิกจ่าย 1,890,752 บาท 

21. โครงการก่อสร้างถนนคอนกรีตเสริมเหล็ก งบประมาณที่เบิกจ่าย 456,992.46 บาท รหัสทางหลวงท้องถิ่น นศ.๔.45-022 สายบ้านนายวิชาญ-นายชัยรัตน์ หมู่ที่ 3 บ้านท่าหว้า ตำบลกะหรอ งบประมาณที่เบิกจ่าย 1,415,826.91 บาท 

22. โครงการก่อสร้างถนน คสล.สายด่านกลาง หมู่ที่ 3 ตำบลกะหรอ งบประมาณที่เบิกจ่าย 1,899,999 บาท 

ยุทธศาสตร์การพัฒนาด้านเศรษฐกิจ
แผนงานการเกษตร
1. โครงการฝึกอบรมอาชีพการแปรรูปผลผลิตทางการเกษตร งบประมาณที่เบิกจ่าย 9,900 บาท
ยุทธศาสตร์การพัฒนาด้านชุมชนและสังคม

แผนงานสร้างความเข็มแข็งในชุมชน

1. โครงการเสริมสร้างครอบครัวให้เข็มแข็งและอบอุ่น งบประมาณที่เบิกจ่าย 105,926 บาท
2. โครงการอบรมป้องกันสตรีถูกล่อลวงไปในทางเสื่อมเสียศีลธรรม งบประมาณที่เบิกจ่าย 15,500 บาท
แผนงานงบกลาง
1. เบี้ยยังชีพผู้สูงอายุ งบประมาณที่เบิกจ่าย 12,416,600 บาท
2. เบี้ยยังชีพความพิการ งบประมาณที่เบิกจ่าย 3,479,400 บาท
3. เบี้ยยังชีพผู้ป่วยเอดส์ งบประมาณที่เบิกจ่าย 24,000 บาท
แผนงานรักษาความสงบภายใน
1. โครงการบริการประชาชนลดอุบัติเหตางถนนในช่วงเทศกาลสงกรานต์ งบประมาณที่เบิกจ่าย 19,860 บาท
2. โครงการบริการประชาชนลดอุบัติเหตางถนนในช่วงเทศกาลปีใหม่ งบประมาณที่เบิกจ่าย 19,490 บาท
3. โครงการจัดตั้งศูนย์ปฏิบัติการร่วมในการช่วยเหลือประชาชนของอปท.ระดับอำเภอ งบประมาณที่เบิกจ่าย 32,500 บาท
4. โครงการฝึกอบรมดับเพลิงและอพยพหนีไฟให้กับหน่วยงาน งบประมาณที่เบิกจ่าย 39,930 บาท
ยุทธศาสตร์การพัฒนาด้านบริหารและการจัดการ
แผนงานบริหารงานทั่วไป
1. โครงการประชาสัมพันธ์การจัดเก็บภาษี งบประมาณที่เบิกจ่าย 6,525 บาท
2. โครงการวันท้องถิ่นไทย ไม่ใช้งบประมาณ
3. โครงการคุณธรรม จริยธรรม พนักงานส่วนตำบล พนักงานครู ลูกจ้างประจำและพนักงานจ้างของ อบต.กะหรอ ไม่ใช้งบประมาณ
4. โครงการฝึกอบรมความรู้เกี่ยวกับพระราชบัญญัติข้อมูลข่าวสารทางราชการ พ.ศ.2540
5. โครงการฝึกอบรมเพิ่มประสิทธิภาพผู้บริหาร สมาชิกสภาอบต.กะหรอ พนักงานส่วนตำบล ลูกจ้างประจำและพนักงานจ้าง อบต.กะหรอ งบประมาณที่เบิกจ่าย 100,842 บาท
แผนงานอุตสาหกรรมและการโยธา
1. โครงการปรับปรุงอาคารสำนักงาน อบต.กะหรอ และอาคารต่าง ๆ ใน อบต.กะหรอ งบประมาณที่เบิกจ่าย 231,000 บาท
ยุทธศาสตร์การพัฒนาด้านสาธารณสุข

แผนงานสาธารณสุข
1. โครงการควบคุมและป้องกันโรคพิษสุนัขบ้า งบประมาณที่เบิกจ่าย 48,000 บาท
2. อุดหนุนโครงการพระราชดำริด้านสาธารณสุข งบประมาณที่เบิกจ่าย180,000 บาท
3. โครงการควบคุมและป้องกันโรคไข้เลือดออก งบประมาณที่เบิกจ่าย 15,800 บาท
แผนงานงบกลาง
1. สมทบกองทุนหลักประกันสุขภาพ อบต.กะหรอ งบประมาณที่เบิกจ่าย 200,000 บาท
ยุทธศาสตร์การพัฒนาด้านการศึกษา ศาสนาและวัฒนธรรม
แผนงานการศึกษา
1. โครงการส่งเสริมและพัฒนาประสิทธิภาพการปฏิบัติงานด้านการจัดการศึกษาปฐมวัย งบประมาณที่เบิกจ่าย 19,634 บาท
2. โครงการสนับสนุนค่าใช้จ่ายในการบริหารสถานศึกษาของศูนย์พัฒนาเด็กเล็กบ้านอู่ทอง งบประมาณที่เบิกจ่าย1,014,537 บาท
3. โครงการอุดหนุนสำหรับอาหารกลางวันให้แก่โรงเรียน ในสังกัด (สพฐ)งบประมาณที่เบิกจ่าย 1,446,400บาท
4. ค่าอาหารเสริม(นม) งบประมาณที่เบิกจ่าย 768,819.78 บาท
5. โครงการแข่งขันทักษะทางวิชาการ งบประมาณที่เบิกจ่าย 26,695 บาท
7. โครงการวันเด็กแห่งชาติ งบประมาณที่เบิกจ่าย 79,096 บาท
แผนงานการศาสนา วัฒนธรรมและนันทนาการ
1. โครงการจัดการแข่งขันกีฬากะหรอเกมส์ต้านยาเสพติด งบประมาณที่เบิกจ่าย 278,305 บาท
2. โครงการส่งนักกีฬาเข้าร่วมแข่งขันในระดับต่างๆ งบประมาณที่เบิกจ่าย 8,025 บาท
3. โครงการฝึกอบรมทักษะฟุตบอล งบประมาณที่เบิกจ่าย 49,740 บาท
4. โครงการจัดงานประเพณีลอยกระทง งบประมาณที่เบิกจ่าย 98,905 บาท
5. อุดหนุนโครงการประเพณีแห่หมรับ (บุญสารทเดือนสิบ) งบประมาณที่เบิกจ่าย 15,000 บาท
ยุทธศาสตร์การพัฒนาด้านทรัพยากรธรรมชาติและสิ่งแวดล้อม
แผนงานสาธารณสุข
1. โครงการบริหารจัดการขยะถุงพลาสติก งบประมาณที่เบิกจ่าย 4,950 บาท


	นายเสรี บุยญเกียรติ                 ประธานสภา อบต.กะหรอ
	ขอบคุณท่านนายกมากครับที่ได้ทำความเข้าใจเกี่ยวกับผลการปฏิบัติงานประจำปีงบประมาณ พ.ศ.2567 ครับท่านสมาชิกครับมีท่านใดจะสอบถามเพิ่มเติม เชิญได้นะครับ ถ้าไม่มีข้อซักถามผมจะเข้าสู่วาระที่ 4


	ที่ประชุม
	รับทราบ

	ระเบียบวาระที่ 4
	เรื่องเสนอให้ที่ประชุมพิจารณา

	
	-ไม่มี-
  

	ระเบียบวาระที่ 5
	เรื่องอื่น ๆ 
5.1 สถานการณ์การจัดเก็บค่าน้ำประปาขององค์การบริหารส่วนตำบล
กะหรอ


	นายเสรี บุยญเกียรติ                 ประธานสภา อบต.กะหรอ
	สถานการณ์การจัดเก็บค่าน้ำประปาขององค์การบริหารส่วนตำบลกะหรอ ซึ่งเป็นสิ่งสำคัญยิ่ง ทางเพื่อนสมาชิกจะได้รู้ได้เห็นความเคลื่อนไหวเป็นไปอย่างไร สถานะปัจจุบันจัดเก็บเป็นอย่างไร โอกาสนี้ ขอเชิญทางเจ้าหน้าที่ ที่เกี่ยวข้องในส่วนของกองคลัง ขอเชิญเจ้าหน้าที่ของกองคลังมาทำความเข้าใจในสถานะการจัดเก็บค่าน้ำประปาขององค์การบริหารส่วนตำบลกะหรอ ที่ผ่านมาเป็นอย่างไร เชิญครับ


	นายบุญฤทธิ์ พูลเถียะ
เจ้าพนักงานจัดเก็บรายได้

	เรียนท่านประธานสภา ผู้บริหารและสมาชิกสภาผู้ทรงเกียรติครับ กระผมนายบุญฤทธิ์ พูลเถียะ ตำแหน่ง เจ้าพนักงานจัดเก็บรายได้ ตามเอกสารเริ่มตั้งแต่ปี 2565 ผมย้ายมา ปี 2567  ตามตารางจะเห็นได้ว่าในปี 2565 กราฟจะสูงมาก 66 67 กราฟจะต่ำลงเรื่อยๆ สองปีที่ผ่านมายอดลดลงกว่าครึ่งนะครับ ช่วยกันทั้งฝ่ายกองช่าง กองคลัง ฝ่ายบริหาร ร่วมด้วยช่วยกัน เอกสาร 2 แผ่นหลังจะเป็นรายชื่อผู้ใช้น้ำของแต่ละหมู่บ้านที่ยังคงค้างชำระค่าน้ำอยู่ หมู่บ้านที่หนักๆ คือประปาลูกวัดเขาน้อย และลูกห้วยมวง ต่อไปผมจะประสานท่านสมาชิกด้วยนะครับสำหรับรายที่ไปเก็บแล้วไม่ได้  ก็ทำหนังสือไปยังนิติกรประมาณ 10 รายได้นะครับ ขอบคุณครับ



	นายเสรี  บุญยเกียรติ
ประธานสภาอบต.กะหรอ

	ขอบคุณท่านครับ เชิญท่านสมศรี แซ่ลิ่ม 


	นางสมศรี แซ่ลิ่ม
สมาชิก อบต.กะหรอ หมู่ที่ 6
	เรียนท่านประธาน ฝ่ายบริหาร ท่านสมาชิก ดิฉัน นางสมศรี แซ่ลิ่ม มีข้อสงสัยอยู่นิด สมมุติถ้าเราตัดน้ำเขาแล้ว เขาจะเอาน้ำที่ไหนใช้ แล้วเขาจะขอเราอีกไม่


	นายบุญฤทธิ์ พูลเถียะ
เจ้าพนักงานจัดเก็บรายได้

	ถ้าจะใช้ก็จะต้องมาเสียค่าน้ำที่ค้างชำระให้หมดก่อนแล้วค่อยมาขอต่อใหม่ได้ แต่ส่วนมากจะไม่มาเสียจะไปใช้น้ำโดยพ่วงกับบ้านแม่หรือบ้านลูก

	นายเสรี  บุญยเกียรติ
ประธานสภาอบต.กะหรอ
	สำหรับลูกที่ตัดมาตรไปแล้วทางท่านจะเฝ้าระวังด้วยหรือไม่


	นายบุญฤทธิ์ พูลเถียะ
เจ้าพนักงานจัดเก็บรายได้

	เฝ้าดูครับแต่เป็นทางกองช่างครับ ผมไปเก็บค่าน้ำอย่างเดียว

	นายเสรี  บุญยเกียรติ
ประธานสภาอบต.กะหรอ

	ช่วยยกตัวอย่างสักกรณีครับ ด้านกฎหมาย

	นายบุญฤทธิ์ พูลเถียะ
เจ้าพนักงานจัดเก็บรายได้

	มีอยู่รายหนึ่งค้างประมาณ 10 ปี ถึงจะตัดแล้วแต่ถ้าเขาจะใช้น้ำก็ต้องเสีย ถ้าเขาไม่เสียก็ต้องทำหนังสือถึงนิติกร


	นางวรรณา คงแคล้วภัย
เลขานุการสภา อบต.กะหรอ
	เรียนท่านประธาน ฝ่ายบริหารและสมาชิก คืออยากทราบว่าถ้าตัดมาตรไปแล้วเขาจะจ่ายอย่างไร


	นายบุญฤทธิ์ พูลเถียะ
เจ้าพนักงานจัดเก็บรายได้

	ก่อนที่มีการตัดมาตร เราจะมีการแจ้งเตือนให้เวลาประมาณ 2 – 3 เดือน เมื่อแจ้งแล้วไม่มาจ่ายก็จะตัดมาตร เมื่อตัดมาตรแล้ว กองช่างก็จะรายงานให้กองคลังทราบ  กองคลังก็จะแจ้งให้มาชำระค่าน้ำที่ค้างแต่ถ้าไม่มาก็ส่งเรื่องให้นิติกร


	นายเสรี  บุญยเกียรติ
ประธานสภาอบต.กะหรอ
	ครับ คือถ้าไม่เกิน 50หน่วยเก็บ 3 บาท แต่ถ้าเกิน 50 หน่วย คิดอีกแบบหนึ่งใช่หรือไม่ครับ เชิญท่านเลานุการนายกครับ

	
	

	นายไพศาล  สมจิตร 
เลขานุการนายก อบต.กะหรอ
	เรียนท่านประธาน ท่านฝ่ายบริหาร ท่านสมาชิก  ผมขอชี้แจงเพิ่มเติมอีกนิดเรื่องมาตรวัดน้ำ ในระเบียบระบุว่าครัวเรือนหนึ่งขอได้ลูกเดียว และถ้าเกิน 50 หน่วยเรายังไม่มีระเบียบในการใช้  คือระเบียบการใช้น้ำประปาร่างไว้ตั้งแต่ปี 2544 ยังไม่มีการแก้ไข


	นายเสรี  บุญยเกียรติ
ประธานสภาอบต.กะหรอ
	ผมขอถาม การจัดเก็บค่าน้ำประปาของ อบต.อื่น เขาจัดเก็บเหมือนกันไม่ครับ เชิญครับท่านเลขา


	นายไพศาล  สมจิตร 
เลขานุการนายก อบต.กะหรอ
	ระเบียบในการใช้น้ำประปาของกะหรอ กับระเบียบของ อบต.อื่น คนละระเบียบกัน คือระเบียบของเรากำหนดเอาไว้ หน่วยละ 3 บาท แต่ตอนนี้เรายังไม่ได้แก้ไขระเบียบ ถ้าเราจะจัดเก็บเพิ่มเติมเราจะต้องแก้ไขระเบียบของอบต.กะหรอ ก่อน ซึ่งเราจะต้องส่งระเบียบไปประกาศในราชกิจจาก่อน


	นายเสรี  บุญยเกียรติ
ประธานสภาอบต.กะหรอ
	ขอบคุณท่านเลขา และน้องเจ้าหน้าที่ด้วยนะครับ ท่านอื่นมีอีกไม่ครับ ขอบคุณทั้งเจ้าหน้าที่และฝ่ายบริหารนะครับ  ได้มาคุยให้เพื่อนสมาชิกรับรู้ และทางฝ่ายเจ้าหน้าที่ได้ชี้แนะแนวทางในการจัดเก็บน้ำประปา


	นายสุมล ชัยณรงค์ 
นายกอบต.กะหรอ

	กราบเรียนท่านประธานสภา ฝ่ายบริหาร ท่านสมาชิก  เรื่องอื่นๆ นะครับ เป็นเรื่องของการจัดเก็บค่าน้ำประปาขององค์การบริหารส่วนตำบลกะหรอ  ปัญหาหลายๆด้านไม่ว่าเรื่องนี้คงค้าง หรือว่าเรื่องที่เกิดขึ้นใหม่ๆ ในขณะที่ผมดำรงตำแหน่งอยู่ เราก็พยายาม แก้ไขปัญหา ปัจจุบันหรือว่าอดีตที่น้องๆจัดเก็บค่าน้ำประปาก็ดี ฝ่ายกองช่างที่ดำเนินการอยู่ ปฏิบัติหน้าที่แต่ละฝ่ายนะครับ ก็ได้พูดคุยกันตลอด เราก็พยายามเข้าสู่กระบวนการ พยายามไกล่เกลี่ย ทางครัวเรือนพอเห็นเจ้าหน้าที่เจ็ดเก็บไปถึงบ้าน เขาก็พอใจ เขาก็จ่ายกันเกือบทุกครัวเรือน หนี้ก็ลดลงไปเยอะครับ ขอบคุณครับท่านประธานครับ


	นายสมพงค์ สามารถ
รองนายกอบต.กะหรอ

	เรื่องน้ำประปาเจ้าหน้าที่ตัดได้ เขาก็ต่อได้อีก ก็เลยเป็นแบบนี้ เรื่องตัดมาตรวัดน้ำก็เยอะ ผมก็กำชับเจ้าหน้าที่ฝ่ายจัดเก็บ นิติกร ว่าอย่าให้เลยระยะเวลาที่กฎหมายกำหนด ถ้าเลยระยะเวลาที่กฎหมายกำหนดไปแล้ว เรื่องหนี้เสียก็เกิดขึ้น ตั้งแต่อดีตพอเลยระยะเวลาที่กฎหมายกำหนดเราก็ทำอะไรไม่ได้นะครับ องค์กรทำอะไรไม่ได้เพราะมันหมดห้วงเวลาของข้อกฎหมาย ขอบคุณท่านประธานครับ


	นายเสรี  บุญยเกียรติ
ประธานสภาอบต.กะหรอ
	ครับสำหรับมาตรการบังคับชำระหนี้ค่าน้ำประปา เอาแบบนี้ดีครับดี สมาชิกมีข้อสงสัยอะไรอีกไม่ครับ ถ้าไม่มีผมขอปิดประชุม


	ปิดการประชุม                 
	เวลา   16. 20  น.












               (นางวรรณา  คงแคล้วภัย)


                  เลขานุการสภาองค์การบริหารส่วนตำบลกะหรอ



                ผู้จดรายงานการประชุม 
คณะกรรมการตรวจสอบรายงานการประชุมได้ตรวจรายงานการประชุมแล้วเมื่อวันที่...........................
        (นายเอนก  จันทรชิต)



          (นางสมศรี  แซ่ลิ่ม)
คณะกรรมการตรวจรายงานการประชุม
                    คณะกรรมการตรวจรายงานการประชุม

     (นางสุชาดา  ทองคงแก้ว)
ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการะชุมดังกล่าวแล้ว ในการประชุม สมัย............................ประจำปี พ.ศ. .................. เมื่อวันที่ ...............เดือน...........................................พ.ศ. ..............................












  




                                    (นายเสรี  บุญยเกียรติ)
                                                             ประธานสภาองค์การบริหารส่วนตำบลกะหรอ
